หลังจากฝ่าฟันรถติดมา 2 ชั่วโมงเย็นวันศุกร์สิ้นเดือน พลังงานในการไปตีแบดไม่มีเหลือ กำลังใจหดหาย คงต้องบูทส์อัพด้วยการหาอะไรลงท้องแทน ..... เลยดริ่มด้วยการทานขนมก่อนเลย waffle whip ร้านวาฟเฟืลและเครื่องดื่มทั้งชาหรือกาแฟให้ได้เลือกทาน ร้านเล็กๆอยู่หน้าร้านอาหารบ้านดินเผา บนถนนศรีวรา (ทาวน์อินทาวน์) สังเกตน้องแกะที่ป้ายร้านได้เลยค่ะ

วาฟเฟิลอบใหม่ มีให้เลือกหลายรสชาติ ตัววาฟเฟิลกรอบๆ อร่อยดีค่ะ แต่วิปครีมที่เสิร์ฟมาคู่กัน ออกจะเนื้อแน่นไปหน่อย รสชาติก็ไม่ค่อยเนียนเท่าไหร่ จากปกติที่ชอบทานวิปครีมเลยต้องขอปล่อยมันไปตามยถากรรม .... เจ้าของร้านดูแลเอง เลยได้รับการดูแลที่ดี พูดจาเพราะ นั่งสบายๆ เลยค่ะ ปิด 5 ทุ่มด้วย ถ้ากลับมาดึกๆ ไม่อยากทานของหนัก ร้านนี้น่าจะเป็นที่พักท้องที่ดีสำหรับคนที่อยู่โซนนี้นะคะ